Узбекийн хант улс

Узбекийн хаант улс буюу Абулхайрын хаант улс -Алтан Орд улс задран унасны үр дүнд 1420-иод онд өнөөгийн Казахстан, Узбекистан, Оросын нутаг дэвсгэрт бий болсон улс бөгөөд түүнийг нүүдэлчин Узбекуудын улс ч гэж мөн нэрлэдэг юм.

Энэхүү хаант улсын нутаг дэвсгэр баруун талаараа Урал голоос зүүн талаараа Балхаш нуур хүртэл, өмнөд талаараа Сырдарьяголын доод урсгал, Арал тэнгисээс хойд талаараа Тобол, Эрчис мөрний дунд үе хүртэл үргэлжилж байсан. 

Алтан Ордны Узбек хан (1313-1341) исламын шашин хүлээн авсны дараа Узбекийн Улс гэдэг нэр дорны эх сурвалжид улсын нэг хэсгийн нэр болон гардаг юм. Узбек ханыг нас барснаас хойш дөчин жилийн дараа ч Алтан ордод Тохтамыш засгийн эрхэнд гарахад ч зарим сурвалжид "Узбек хааны улс" гэж нэрлэгдсэн хэвээр байв.